Боян Бойчев
На Възкресение

chitanka.info

Преди те обичах —

Безумно.

Вдъхновено, възторжено, обожествено.

Нима те обичах

Прекалено много?

Обичах те като моя

Скъпа кристална чаша.

Беше ме страх

Случайно

Да не те счупя, изгубя

Или откраднат.

Но прочитайки буквара

На времето

Разбрах, че съм те обичал

Наистина.

Днес също те обичам

Наистина!

Именно днес — в нощта на

Възкресение.

Сега те обичам —

Преосмислено.

Вдъхновено, страстно, но естествено.

От преди те обичам

Дори още повече, защото

Те обичам, както се обича

Любима жена.

Жената, с която

Бих вървял

На пътя земен

До края. След него…

Обичам те на Възкресение.

30.04.2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.